આ બનાવથી નેપોલિયનના માનસપટ ઉપર એક એવું ચિત્ર અંકાઈ ગયું હશે કે જેનો નેલ્સને ફાયદો ઉઠાવ્યો. નેપોલિયન સામે નેલ્સનની કોઈ વિસાત નહોતી. નેપોલિયને તેની જિંદગીમાં કદી હાર જોઈ નહોતી. આ તેની પહેલી અને છેલ્લી હાર હતી. સામાન્ય રીતે તે હારત પણ નહિ પણ નેલ્સન સાથે ૭૦ બિલાડીઓ લાવ્યો હતો અને તેણે તેને મોખરાની હરોળમાં ઉતારી દીધી હતી. નેપોલિયને જેવી તે ૭૦ જેટલી બિલાડીઓને જોઈ કે તરત તેના મગજના દરવાજા બંધ થઈ ગયા. શું થઈ રહ્યું છે તેની તેના સેનાપતિઓને ગમ પડતી નહોતી. તે મહાન યોદ્ધો રહ્યો નહોતો. તે લગભગથીજી જઈને ભયથી કાંપવા માંડયો હતો. સામાન્ય રીતે પોતાના સૈન્યની વ્યૂહરચના તે પોતાના સેનાપતિઓને કરવા દેતો નહી- પોતે જ કરતો, પણ આંખમાં આંસુ સાથે આજે તે બોલ્યો, વિચાર કરવાની મારી ક્ષમતા મેં ખોઈ નાખી છે. સૈન્યની વ્યૂહરચના તમે કરો. હું અહીં જ હાજર રહેવાનો છું પણ લડવા માટે હું સક્ષમ નથી. મારામાં કંઈક ગડબડ થઈ ગઈ હોય તેવું લાગે છે.